CELEX: C2007/095/28
Language: et
Date: 2007-04-28 00:00:00
Title: Kohtuasi C-52/07: Eelotsusetaotlus, mille esitas Marknadsdomstolen (Rootsi) 6. veebruaril 2007 — Kanal 5 Ltd ja TV 4 AB versus Föreningen Svenska Tonsättares Internationella Musikbyrå (STIM)

28.4.2007   
            
            
               ET
            
            
               Euroopa Liidu Teataja
            
            
               C 95/17
            
         Eelotsusetaotlus, mille esitas Marknadsdomstolen (Rootsi) 6. veebruaril 2007 — Kanal 5 Ltd ja TV 4 AB versus Föreningen Svenska Tonsättares Internationella Musikbyrå (STIM)
   (Kohtuasi C-52/07)
   (2007/C 95/28)
   Kohtumenetluse keel: rootsi
   Eelotsusetaotluse esitanud kohus
   Marknadsdomstolen
   Põhikohtuasja pooled
   
      Hageja: Kanal 5 Ltd ja TV 4 AB.
   
      Kostja: Föreningen Svenska Tonsättares Internationella Musikbyrå (STIM)
   Eelotsuse küsimused
   
               A.
            
            
               Kas EÜ artiklit 82 tuleb tõlgendada nii, et tegevus kujutab endast turgu valitseva seisundi kuritarvitamist, kui autorite ühing, mis on liikmesriigis faktiliselt monopoolses seisundis, kohaldab või kehtestab eratelekanalitele muusika esitamiseks avalikkusele suunatud saadetes sellise tasustamise mudeli, mille kohaselt tasud moodustavad võrdelise osa telekanali selliste saadete pealt teenitud tuludest?
            
         
               B.
            
            
               Kas EÜ artiklit 82 tuleb tõlgendada nii, et tegevus kujutab endast turgu valitseva seisundi kuritarvitamist, kui autorite ühing, mis on liikmesriigis faktiliselt monopoolses seisundis, kohaldab või kehtestab eratelekanalitele muusika esitamiseks avalikkusele suunatud saadetes sellise tasustamise mudeli, mille kohaselt tasud moodustavad võrdelise osa telekanali selliste saadete pealt teenitud tuludest, kui puudub otsene seos tulude ja autorite ühingu poolt pakutava, ehk autoriõigusega kaitstud muusika mängimise õiguse vahel, nagu on sageli näiteks uudiste ja spordisaadete puhul ja olukorras, kus tulud suurenevad programmi muutmise, tehnoloogiasse investeerimise ja kliendipõhiste lahenduste arendamise tulemusel?
            
         
               C.
            
            
               Kas vastust küsimusele A või B mõjutab asjaolu, et on võimalik identifitseerida ja arvuliselt kindlaks määrata nii esitatav muusika kui ka publik?
            
         
               D.
            
            
               Kas vastust 1. või 2. küsimusele mõjutab asjaolu, et tasustamise mudelit (tulude mudelit) ei kohaldata samal viisil avalik-õiguslikule ettevõtjale?